
Европейският парламент,
–	като взе предвид предложението на Комисията до Европейския парламент и Съвета (COM(2024)0480 – C10‑0162/2024),
–	като взе предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз[footnoteRef:1], [1:  	OВ L 311, 14.11.2002 г., стр. 3, ELI: http://data.europa.eu/eli/reg/2002/2012/oj.] 

–	като взе предвид Регламент (EC, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027[footnoteRef:2], и по-специално член 9 от него, [2:  	ОВ L 433 I, 22.12.2020 г., стр. 11, ELI: http://data.europa.eu/eli/reg/2020/2093/oj.] 

–	като взе предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси[footnoteRef:3], и по-специално точка 10 от него, [3:  	ОВ L 433 I, 22.12.2020 г., стр. 28, ELI: http://data.europa.eu/eli/agree_interinstit/2020/1222/oj.] 

–	като взе предвид Регламент (ЕС) 2021/1058 на Европейския парламент и на Съвета от 24 юни 2021 г. относно Европейския фонд за регионално развитие и относно Кохезионния фонд[footnoteRef:4],  [4:  	OВ L 231, 30.6.2021 г., стр. 60, ELI: http://data.europa.eu/eli/reg/2021/1058/oj.] 

–	като взе предвид Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013[footnoteRef:5],  [5:  	OВ L 435, 6.12.2021 г., стр. 1, ELI: http://data.europa.eu/eli/reg/2021/2115/oj ] 

–	като взе предвид своята резолюция от 27 февруари 2024 г. относно проекта на регламент на Съвета за изменение на Регламент (EC, Евратом) 2020/2093 за определяне на многогодишната финансова рамка за годините 2021 – 2027[footnoteRef:6], [6:  	Приети текстове, P9_TA(2024)0082.] 

–	като взе предвид своята резолюция от 20 октомври 2021 г. относно ефективността при използване на средствата от ЕС чрез фонд „Солидарност“ от страна на държавите членки в случай на природни бедствия[footnoteRef:7], [7:  	ОВ C 184, 5.5.2022 г., стр. 82.] 

–	като взе предвид своята резолюция от 18 май 2021 г. относно прегледа на фонд „Солидарност“ на Европейския съюз[footnoteRef:8], [8:  	ОВ C 15, 12.1.2022 г., стр. 2.] 

–	като взе предвид доклада на комисията по бюджети (A10‑0020/2024),
А.	като има предвид, че на 30 май 2024 г. Германия беше засегната от проливни дъждове, причинили екстремни наводнения в Южна Германия в началото на юни, което доведе до шест смъртни случая и преки щети в общ размер на 4 131,6 милиона евро според Комисията;
Б.	като има предвид, че на 29 юни 2024 г. Италия претърпя силни бури, довели до преливане на реки и потоци в автономния регион Вале д’Аоста, което доведе до общи преки щети, оценени от италианските органи на 158,39 милиона евро;
1.	изразява най-дълбока солидарност с всички жертви, техните семейства и всички лица, засегнати от разрушителните наводнения в Германия и Италия, както и с националните, регионалните и местните органи, участващи в усилията за оказване на помощ;
2.	приветства решението като осезаема и видима форма на солидарност на Съюза с неговите граждани и регионите в засегнатите райони в Германия и Италия;
3.	отново подчертава значението на осведомяването на обществеността за осезаемите ползи, предоставяни от фонд „Солидарност“ на Европейския съюз („фонд „Солидарност“), включително за допълнителното повишаване на информираността на гражданите за инструментите и програмите на Съюза;
4.	подчертава нарастващия брой тежки, разрушителни и причиняващи смърт природни бедствия в Европа и призовава държавите членки и Комисията да инвестират в мерки за смекчаване на изменението на климата и адаптиране към него, за да се избегнат загубите на човешки живот и икономическите загуби; счита, че бюджетът на фонд „Солидарност“ или равностойна структура следва да бъде увеличен значително с оглед на предстоящото предложение на Комисията относно новата многогодишна финансова рамка и последващите междуинституционални преговори, и че фонд „Солидарност“ или равностойна структура трябва да предоставя на гражданите помощ, която е съизмерима с мащаба на такива бедствия; отбелязва, че значителното увеличаване на средствата по фонд „Солидарност“ би позволило на държавите членки да реагират по-ефективно и бързо на бедствия, докато други инструменти, по-специално кохезионните фондове, чиято основна цел не е реагирането при бедствия, биха могли да бъдат запазени;
5.	подчертава значителните щети, причинени от наводненията на земеделските земи и стопанства, транспортната инфраструктура и особено малките села и градове извън градските райони; подчертава, че поради изменението на климата островите и крайбрежните региони са особено уязвими на природни бедствия; признава, че явления като земетресенията, наводненията, вулканичните изригвания и сушата, които засягат също и езерата и реките, представляват нарастваща заплаха за много европейски региони, особено в Средиземноморието; поставя под въпрос дали фонд „Солидарност“ е подходящо съобразен с извънредните потребности, свързани с адаптирането към изменението на климата в тези особено уязвими територии; поради това счита, че островите и крайбрежните региони следва да получат подходящо финансиране в рамките на фонд „Солидарност“, за да се преодолеят специфичните им уязвимости; призовава държавите членки да вземат предвид факта, че природните бедствия засягат особено силно уязвимото население поради социално-икономически фактори, които допълнително възпрепятстват способността му да се възстановява;
6.	подчертава, че фонд „Солидарност“ е само инструмент за облекчаване на последиците и че Съюзът следва също така да продължи да полага усилия за адаптиране към изменението на климата и смекчаването му, като подкрепя европейските и националните политики за предотвратяване на природни бедствия; подчертава, че в Доклад № 1/2024 на Европейската агенция за околна среда (ЕАОС), озаглавен „European Climate Risk Assessment“ (Европейска оценка на риска, свързан с климата), се предупреждава, че Съюзът не е подготвен за последиците от изменението на климата, и подчертава необходимостта от действия, за да се избегнат ситуации, при които установените рискове достигат критични равнища; призовава държавите членки и Комисията да предприемат необходимите мерки, за да накарат Съюза да изпълни ангажиментите, поети в Парижкото споразумение; припомня необходимостта от ефективни полезни взаимодействия с други политики и програми на Съюза и подчертава, че държавите членки следва да използват по най-добрия начин възможностите за финансиране, и по-специално по линия на Европейския фонд за регионално развитие, Европейския социален фонд+ и програмите за развитие на селските райони; призовава Комисията да оцени с необходимата спешност всички мотивирани искания от страна на държавите членки за преразпределяне на средства в рамките на националните планове за възстановяване и устойчивост, с цел помощ при природни бедствия в съответствие с правилата, определени в Регламент (ЕС) 2021/241 на Европейския парламент и на Съвета[footnoteRef:9]; подчертава също необходимостта от превантивни мерки не само за смекчаване на бъдещите щети, но и за предотвратяване на изострянето на рисковите условия след катастрофични събития, като наводнения, горски пожари, свлачища или пресъхване на езера и реки; подчертава, че е важно да се осигури подходяща гъвкавост между различните програми; подчертава, че помощта, предоставяна по линия на фонд „Солидарност“, не следва да бъде за сметка на финансирането от Съюза, получено от държавите членки в рамките на други програми или политики на Съюза; припомня, че държавите членки могат да предоставят държавна помощ в съответствие с приложимите правила на Съюза, по-конкретно за селскостопанските предприятия, които са претърпели щети вследствие на природни бедствия; [9:  	Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (ОВ L 57, 18.2.2021 г., стр. 17).] 

7.	отбелязва, че на 21 октомври 2024 г. Комисията представи законодателно предложение за регионална спешна подкрепа за възстановяване след природно бедствие[footnoteRef:10] и за специфични мерки по линия на Европейския земеделски фонд за развитие на селските райони (ЕЗФРСР) за предоставяне на допълнителна помощ на държавите членки, засегнати от природни бедствия[footnoteRef:11], с цел осигуряване на допълнителна гъвкавост при използването на средствата; [10:  	Предложение на Европейската комисия от 21 октомври 2024 г. за регламент на Европейския парламент и на Съвета RESTORE — Регионална спешна подкрепа за реконструкция, за изменение на Регламент (ЕС) 2021/1058 и Регламент (ЕС) 2021/1057 (COM(2024)0496).]  [11:  	Предложение на Европейската комисия от 21 октомври 2024 г. за регламент на Европейския парламент и на Съвета за изменение на Регламент (ЕС) 2020/2220 по отношение на специфични мерки по линия на Европейския земеделски фонд за развитие на селските райони (ЕЗФРСР) за предоставяне на допълнителна помощ на държавите членки, засегнати от природни бедствия (COM(2024)0495).] 

8.	припомня значението на бързата и солидна оценка на щетите, която надлежно отчита икономическите последици, и призовава за по-големи оперативни усилия, за да се намали средното време за отпускане на авансови плащания, като същевременно се осигури защитата на бюджета на Съюза;
9.	подчертава неотложната необходимост от незабавно отпускане на финансова помощ чрез фонд „Солидарност“, за да може подкрепата да стигне своевременно до засегнатите региони; 
10.	одобрява приложеното към настоящата резолюция решение;
11.	възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз;
12.	възлага на своя председател да предаде настоящата резолюция, включително и приложението към нея, съответно на Съвета и на Комисията.


<PathFdR>RR\1310801BG.docx</PathFdR>		PE<NoPE>765.249</NoPE><Version>v02-00</Version>
BG	Единство в многообразието	BG
PE<NoPE>765.249</NoPE><Version>v02-00</Version>	2/9	<PathFdR>RR\1310801BG.docx</PathFdR>
BG
[bookmark: _Toc183497876]ПРИЛОЖЕНИЕ
РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
за мобилизиране на средства от фонд „Солидарност“ на Европейския съюз с цел предоставяне на помощ на Германия и Италия във връзка с наводнения, настъпили през 2024 г.
(Текстът на това приложение не е възпроизведен тук, тъй като той съответства на окончателния акт, Решение (ЕС) 2024/3105.)



image1.png




